Uppskot um at broyta løgtingslóg um barnavernd v. m. Heiti Uppskot til løgtingslóg um broyting í løgtingslóg um barnavernd (Barnaverndarlógin (Javning av upphæddum og ferðaútreiðslur í sambandi við samveru) v. m. Frágreiðing Endamálið við lógaruppskotinum er at fáa til vega greiða heimild til barnaverndartænasturnar at gjalda ferðaútreiðslur í sambandi við samveru eftir barnaverndarlógini. Endamálið við lógaruppskotinum er somuleiðis at fáa til vega greiða heimild at javna veitingar við heimild í barnaverndarlógini sambært løgtingslóg nr. 64 frá 30. apríl 2018 um javningarprosent til almannaveitingar. Ætlanin er, at javnaðu upphæddirnar á hvørjum ári verða kunngjørdar í rundskrivi, har aðrar upphæddir innan sama øki eisini kunnu verða kunngjørdar, harundir barnagjald og hjúnafelagagjald. Sum avleiðing av hesum er eisini neyðugt at broyta kunngerð um samsýning til fosturforeldur og kunngerð um áseting og javning av almannaveitinum. Í kunngerð um samsýning til fosturforeldur verða upphæddirnar á lummapeningi hækkaðar, soleiðis at tær samsvara galdandi upphæddum í Danmark. Í uppskotinum til leiðbeining um lummapening til børn, sum eru set theiman, verður greitt nærri frá ásetingini um lummapening.